Sadir Japarov Qirg‘iziston Markaziy saylov komissiyasiga prezidentlik saylovida ishtirok etish uchun hujjatlarini taqdim etdi

Qirg‘iziston prezidenti vazifasini bajaruvchi Sadir Japarov davlat rahbari lavozimiga nomzod sifatida ro‘yxatdan o‘tish uchun Markaziy saylov komissiyasiga hujjatlarini yubordi, deyiladi prezidentning veb-saytidagi bayonotda.

“14-noyabr kuni Japarov Qirg‘iziston Saylov va referendumlarni o‘tkazish bo‘yicha Markaziy saylov komissiyasiga prezidentlikka nomzodini ko‘rsatish uchun hujjatlar to‘plamini taqdim etdi”, – deyiladi xabarda.
Japarov prezidentlikka nomzodini ilgari surish niyatida ekanligi to‘g‘risida bayonotdan tashqari, MSKga boshqa davlatning fuqaroligi yo‘qligi to‘g‘risidagi ma’lumotlarni, davlat tilini bilishi to‘g‘risidagi guvohnomani va boshqa kerakli sertifikatlar, hujjatlar shakllari va nusxalarini taqdim etdi.
Ma’lum qilinishicha, 41 kishi prezident saylovlarida ishtirok etish uchun MSKga hujjatlarini topshirgan, ulardan biri o‘z arizasini qaytarib olgan.
Eslatib o‘tamiz, Sadir Japarov 15-oktabr kuni So‘ronbay Jeenbekov Qirg‘iziston prezidentligi lavozimidan iste’foga chiqqach, Qonunchilik kengashi spikeri Kanat Isayev davlat rahbarining vazifalarini vaqtincha bajarishni rad etganidan so‘ng prezident vazifasini bajaruvchiga aylandi. U mamlakat u mamlakat rahbari vazifasini bajaruvchi vakolatlarini dekabr oyida topshiradi. Qirg‘izistonda muddatidan oldingi prezidentlik saylovlari 2021-yilning 10-yanvarida bo‘lib o‘tadi.
Avvalroq Shavkat Mirziyoyev telefon orqali Sadir Japarov bilan strategik sheriklik munosabatlarini muhokama qilgandi.